
Materiale despre Săptămâna Patimilor (Săptămâna mare): 


https://independent.academia.edu/emystea/S% C4% 83pt % C4% 83m % C3% A2na- 
Patimilor-(Mare) 


https://archive.org/details/QGsteaemy?query=S % C4% 83pt % CA4 9% 83m % C3 % A2na+Patimi 
lor+ 


Deniile din Săptămâna Patimilor: 


https://www.academia.edu/42808353/Deniile_din_S % C4% 83pt % C4% 83m % C3% A2na_P 


atimilor 


https://archive.org/details/deniile-din-saptamana- 

Toacă la al şaptelea ceas din noapte şi începem Utrenia după obicei. După cei şase 
psalmi, Ectenia mare. La Dumnezeu este Domnul... 


Troparul , glasul al 2-lea: Iosif cel cu bun chip de pe lemn luând prea curat trupul 
Tău, cu giulgiu curat înfăşurându-l şi cu miresme, în mormânt nou îngropându-l, l- 
a pus. 


Slavă Tatălui şi Fiului şi Sfântului Duh. 

Când 'Te-ai pogorât la moarte, Cela ce eşti viaţa cea fără de moarte, atunci iadul |- 
ai omorât cu strălucirea Dumnezeirii. Şi când ai înviat pe cei morţi din cele de de- 
subt, toate puterile cereşti au strigat: Dătătorule de viaţă, Hristoase, Dumnezeul 
nostru, slavă Ţie. 


Şi acum şi pururea şi în vecii vecilor. Amin. 


Mironosiţelor femei, stând lângă mormânt, îngerul a strigat: Miresmele, morților 
sunt cuviincioase, iar Hristos putrejunii S-a arătat străin. 


După aceasta, preoţi şi credincioşi aprind lumini de ceară curată şi se rânduiesc în 
jurul mesei, pe care se află aşezat Sfântul Epitaf. Urmează Catisma a 17-a, stările 
Prohodului, care se cântă dulce şi cu mare cuviinţă. 


Stihurile scrise cu litere mici nu se cântă, ci se citesc în taină, înainte de fiecare 
tropar. 


Starea întâia 


Cădeşte preotul Epitaful, în chipul Crucii, altarul şi stranele; dacă sunt mai mulți, 
cădeşte protosul. 


Apoi, cântă rar întâiul tropar: glasul al 5-lea: 


Ferice de cei ce-şi păzesc neprihănită calea şi care urmează legea Domnului. 


În mormânt, Viaţă, pus ai fost, Hristoase, şi s-au spăimântat Oştirile îngereşti, ple- 
căciunea Ta cea multă proslăvind. 


Ferice de cei ce păzesc învăţăturile Lui şi de cei ce-L caută cu toată inima. 


Dar cum mori, Viaţă, şi cum şezi în mormânt ? Şi împărăţia morţii Tu o zdrobeşti, 
şi pe morţii cei din iad îi înviezi ? 


Că aceia nu fac fărădelege, ci umblă în căile Lui. 


Te mărim pe Tine, lisuse Doamne, şi-ngroparea îţi cinstim şi patimile, că din stri- 
căciune Tu ne-ai izbăvit. 


Tu ai poruncit ca legiuirile Tale să fie păzite cu sfinţenie. 


Cel ce-ai pus pământul cu măsuri, Hristoase, astăzi şezi în mic mormânt, Zidi- 
torule, şi din gropi pe cei ce-au murit înviezi. 


O, de s-ar îndrepta căile mele spre paza legiuirilor Tale. 


lisuse al meu, Împărat a toate, de ce vii la cei din iad, o, Hristosul meu ? Vrei să 
dezrobeşti pe neamul omenesc. 


Atunci nu m-aş ruşina în faţa oricăreia din poruncile Tale. 


Stăpânul a toate mort Se vede acum şi deşertătorul gropilor celor morţi Se încuie-n 
groapă nouă ca un om. 


Ci Te-aşi lăuda cu inimă credincioasă, învățând judecăţile Tale cele drepte. 


In mormânt, Viaţă, pus ai fost, Hristoase, şi cu moartea Ta pe moarte o ai pierdut şi 
viaţă lumii Tu ai izvorât. 


Legiuirilor Tale voi fi credincios, nu mă părăsi pentru totdeauna. 


Cu cei răi, Hristoase, ca un răufăcător, socotit ai fost, dar ne-ai îndreptat pe toţi şi 
ne-ai scos din amăgirea celui rău. 


Cum va păstra un tânăr curată calea sa ? Povăţuindu-se de cuvântul Tău. 


Mai frumos cu chipul decât oamenii toţi, ca un om se vede mort şi fără de chip, Cel 
ce toată firea a-nfrumuseţat. 


Cu toată inima mea Te-am căutat. Nu mă lăsa să mă abat de la poruncile Tale. 


Iadul cum va răbda intrarea Ta, Doamne; şi cum nu se va zdrobi întunecându-se ? 
De-a luminii Tale fulgere orbind. 


Primit-am cuvântul Tău în inima mea, ca să nu greşesc înaintea Ta. 


Dulcea mea lumină şi mântuitoare, cum în groapă-ntunecoasă Tu Te-ai ascuns ? O, 
răbdare de nespus şi negrăit! 


Binecuvântat eşti, Doamne, învaţă-mă legiuirile Tale. 


Nici lumea de duhuri nu pricepe, Doamne, nici mulțimea fără de trup poate povesti 
taina îngropării Tale, neştiind. 


Cu buzele mele am vestit toate hotărârile gurii Tale. 


O, minuni străine! O, ce lucruri noi! Cel ce-mi dă suflare mie Se poartă mort, în- 
gropat de mâinile lui Iosif. 


Căci păzirea hotărârilor Tale îmi dă desfătare mai multă decăt orice bogăţie. 


In mormânt ai apus, dar de-al Tatălui sân nicicum nu Te-ai despărțit, Hristoase al 
meu. Acest lucru e străin şi nefiresc! 


În poruncile Tale pătrunde cugetul meu şi ochii mei urmăresc poruncile Tale. 


Intreaga făptură recunoaşte-n Tine; Impărat adevărat, pe pământ şi-n cer, deşi în 
mormânt Te-ncui, Hristoase al meu ! 


La legile Tale voi cugeta şi nu voi uita cuvintele Tale. 


Tu în mormânt fiind pus, Ziditor Hristoase, temelia iadului s-a cutremurat şi-ale 
morţilor morminte s-au deschis. 


Arată milă robului Tău şi voi trăi şi cuvintele Tale voi păzi. 


Cela ce în palmă tot pământul ţine, sub pământ acum cu trupul Se află mort, slo- 
bozind pe morţii cei legaţi în iad. 


Deschide ochii mei, ca să văd minunile din legea Ta. 


Din stricare, Doamne, viaţa mea o ridici; căci murind acum, la cei morţi Te-ai po- 
gorât şi ale iadului zăvoare le-ai zdrobit. 


Nemernic sunt eu pe pământ. Nu ascunde de mine poruncile Tale. 


Ca lumina-n sfeşnic, se ascunde acum sub pământ ca sub obroc, trupul Domnului 
şi din iad goneşte întunericul. 


Însetat este sufletul meu pururea de dorul judecăților Tale. 


Mulțimea de oştiri, cea duhovnicească, împreună cu Iosif şi Nicodim merg să-n- 
groape pe Cel ce e ne-ncăput. 


Cercetat-ai pe mândrii, cei blestemaţi, care se abat de la poruncile Tale. 


Murind Tu de voie, în mormânt ai fost pus; şi pe mine ce-am fost mort, lisusul 
meu, de amara mea greşeală m-ai scăpat. 


Ia de la mine ocara şi defăimarea, că învăţăturile Tale le-am păzit. 


S-a schimbat făptura prin a Tale patimi, căci cu Tine-au pătimit toate câte sunt, 
Țiitor a toate cunoscându-Te. 


Zadarnic Stau boierii şi mă clevetesc, că robul Tău se îndeletniceşte cu învăţăturile 
Tale. 


Luând în pântece a vieţii Piatră, cel a toate mâncător, iadul, a vărsat pe toţi morţii 
ce din veac i-a înghițit. 
Desfătare îmi sunt învăţăturile Tale şi poruncile Tale sunt povăţuitorii mei. 


In mormânt nou Te-au pus înnoind, Hristoase, firea oamenilor, prin învierea Ta, 
după cum se cade unui Dumnezeu. 


Sufletul meu e aruncat la pământ. Ridică-mă după făgăduinţa Ta. 
Pe pământ ai venit, pe Adam să-l mântui. Și pe-acesta negăsind, jos Te-ai pogorât; 
pân-la iad, Stăpânul meu, l-ai căutat. 


Căile mele Ți-am mărturisit şi m-ai auzit. Invaţă-mă poruncile Tale. 


Pământul de frică s-a mişcat, Cuvinte, şi luceafărul lumina sa şi-a ascuns, apunând 
a Ta lumină sub pământ. 


Fă-mă să pricep calea legiuirilor Tale şi la minunile Tale voi căuta. 


Ca un om, ai murit de-a Ta voie, Doamne; dar ca Dumnezeu pe morți din gropi ai 
sculat şi din întunericul păcatelor. 


Întristarea istoveşte sufletul meu. Întăreşte-mă după cuvântul Tău. 


Vărsând râu de lacrimi peste Tine, Doamne, cea curată ca o Maică a glăsuit: Oare 
cum Te voi îngropa, Fiul meu? 


Depărtează de la mine calea minciunii şi dăruieşte-mi să urmez legea Ta. 


Ca grăunţul de grâu, ce-ncolţeşte-n pământ, spic aducător de rod nouă Te-ai făcut, 
înviind pe toţi urmaşii lui Adam. 


Calea adevărului mi-am ales şi judecăţile Tale nu le-am uitat. 


Sub pământ Te-ai ascuns ca un soare, acum, şi-ntr-a morţii noapte neagră Te-ai în- 
velit; ci răsari, Hristosul meu, mai strălucit! 


Lipitu-m-am de învăţăturile Tale. Nu mă lăsa, Doamne, să fiu ruşinat. 


Cum ascunde luna faţa sa de soare, aşa groapa Te-a ascuns şi pe Tine-acum, Cel ce 
prin trupească moarte ai apus. 


Pe calea poruncilor Tale voi alerga, că prin ele ai desfătat inima mea. 
lisus, Viaţa, gustând moartea acum, pe toţi oamenii de moarte i-a izbăvit şi viaţa 
tuturor le-a dăruit. 


Invaţă-mă, Doamne calea legiuirilor Tale şi mă voi ţinea pururea de ea. 


Pe întâiul Adam, prin păcat omorât, la viaţă ridicându-l cu moartea Ta, Adam nou 
în trup 'Te-ai arătat acum. 


Dă-mi pricepere să înţeleg legea Ta şi o voi păzi cu toată inima mea. 


Cereştile cete, mort întins, pentru noi, Te-au văzut, Stăpânul meu, şi s-au spăimân- 
tat şi cu aripile s-au acoperit. 


Povăţuieşte-mă pe calea poruncilor Tale, căci aceasta e dorirea mea. 


Pogorându-Te mort, de pe lemn, Cuvinte, Iosif cel cu bun chip Te pune-n mor- 
mânt; ci-nviază, Doamne, mântuind pe toţi. 


Pleacă inima mea la învăţăturile Tale, iar nu la doriri de câştig. 


Bucurie, Doamne, fiind îngerilor, întristare lor acum le-ai pricinuit cu trup mort ca 
pe un om, văzându-Te. 


Abate ochii mei de la deşertăciuni şi mă înviorează în căile Tale. 


Suind Tu pe Cruce, împreună ai suit şi pe muritorii vii; iar stând sub pământ, ai 
sculat de-acolo pe cei adormiți. 


Împlineşte făgăduinţa dată robului Tău, pentru frica ce o am înaintea Ta. 


Ca un leu, Tu Doamne, adormind cu trupul, ca un pui de leu Te scoli, Cela ce ai 
fost mort, lepădând şi bătrâneţea trupului. 


Depărtează de la mine ocara mea, ce mă întristează, că judecăţile Tale sunt bune. 


Cela ce din coasta lui Adam cel dintâi pe strămoș ai plăsmuit, eşti-n coastă-mpuns 
ŞI izvor curăţitor ne izvorăşti. 


Iată am dorit să împlinesc poruncile Tale înviorează-mă cu dreptutea Ta. 


Se-njunghia în taină mai-nainte mielul, iar acum Tu, pătimind, fără să cârteşti, eşti 
fățiş junghiat şi firea curăţeşti. 


Să vină peste mine mila Ta, Doamne, şi mântuirea Ta după făgăduinţa Ta. 


Cine dar va spune chipul groaznic şi nou? Cel ce stăpâneşte toate făpturile păti- 
meşte azi şi moare pentru noi. 


Și voi da răspuns celor ce mă urăsc, căci nădăjduiesc în cuvântul Tău. 


Cuprinzându-i spaima, au strigat îngerii: Cum Se vede mort Stăpânul vieţii. Şi de 
ce-n mormânt Se-ncuie Dumnezeu ? 


Nu lua de tot cuvântul adevărului din gura mea, căci judecăţile Tale sunt nădejdea 
mea. 


Din coasta Ta, Doamne, cea însuliţată, izvorăşti mie viaţă, prin viaţa Ta, şi mă în- 
noieşti şi să mă viezi cu ea. 


Păzi-voi, legea Ta purureu, în veac și în veacul veacului. 


Răstignit pe Cruce, ai chemat pe oameni, iar curată coasta Ta împungându-se, tutu- 
ror iertare dai, lisusul meu. 


Umbla-voi întru lărgime, căci poruncile Tale am căutat. 


Cel cu chip cuvios Te găteşte-ngrozit şi Te-ngroapă, ca pe-un mort, cu smerenie, 
de-ngroparea Ta înfricoşându-se. 


Inaintea regilor voi spune învăţătura Ta și nu mă voi ruşina. 


Sub pământ, de voie, pogorând ca un mort, Tu ridici de pe pământ, Hristoase, la 
cer pe cei care de-acolo au fost căzuţi. 


Desfăta-mă-voi întru poruncile Tale, pentru că foarte, foarte-mi sunt iubite. 


Deşi Te-ai văzut mort, dar eşti viu Dumnezeu şi ridici de pe pământ, Hristoase, la 
cer, pe cei care de acolo au fost căzuţi. 


Ridica-voi mâinile mele la poruncile Tale, pe care le iubesc şi la legile Tale voi 
cugeta. 


Deşi Te-ai văzut mort, dar eşti viu Dumnezeu şi pe oamenii cei morţi, pe toţi, în- 
viezi, omorând de tot pe al meu omorâtor. 


Adu-Ți aminte de cuvântul dat robului Tău, în care mi-ai poruncit să nădăjduiesc. 


O, ce bucurie, ce dulceaţă multă, a fost ceea ce-a umplut pe toţi cei din iad, strălu- 
cind lumina Ta-n-adâncul lui. 


Aceasta mă mângâie la vreme de necaz, căci cuvântul Tău îmi va da viaţă. 


Îngroparea-Ți laud, patimilor mă închin; şi puterea îți măresc, Milostivule, prin ca- 
re de patimi am fost dezlegat. 


Cei mândri m-au batjocorit peste măsură, dar de la legea Ta nu m-au abătut. 


Asupra Ta, Doamne, sabie s-a ascuţit şi-a puternicului sabie s-a tocit, iar cea din 
Eden se biruieşte-acum. 


Adusu-mi-am aminte de judecăţile Tale cele din veac şi m-am mângâiat, Doamne. 


Văzând mieluşeaua pe al său Miel junghiat, doborâtă de dureri striga şi-ndemna, ca 
şi turma să se tânguie cu ea. 


Mâhnirea mă cuprinde când văd pe cei răi care părăsesc legea Ta. 


În mormânt de Te-ngropi şi în iad de pogori, dar mormintele, lisuse, le-ai deşertat 
şi întregul iad, Hristoase, l-ai golit. 


Învățăturile Tale crau cântarele mele prin locurile pribegiei mele. 


De-a Ta voie, Doamne, pogorând sub pământ, pe toţi oamenii din moarte i-ai înviat 
şi la slava Tatălui i-ai înălţat. 


Și noaptea îmi aduceam aminte de numele Tău şi păzeam legea Ta, Doamne. 
Unul din Treime, cu trupul, pentru noi, defăimată moarte rabdă, binevoind; se cut- 
remură şi soare şi pământ. 


Aceasta se petrecea cu mine, pentru că păzesc; poruncile Tale. 


Urmaşii lui luda, din izvor adăpaţi şi cu mană săturaţi demult, în pustiu, în mor- 
mânt îl pun pe Hrănitorul lor. 


Zis-am: Partea mea, Doamne, e să păzesc poruncile Tale. 


Ca un vinovat, stă Cel prea drept la Pilat şi la moartea cea nedreaptă e osândit şi 
Judecătoru-i răstignit pe lemn. 


Din toată inima mea mă rog feţei Tale, miluieşte-mă după cuvântul Tău. 


Îngâmfat Israil, ucigaşe popor! Pentru ce pe Baraba, pătimaș, slobozi, iar pe Dom- 
nul pentru ce îl răstigneşti ? 


Cerceta-tu-mi-am cărările mele şi mi-am îndreptat paşii spre învăţăturile Tale. 


Plăsmuind pe Adam din pământ, cu mâna, pentru dânsul Te-ai făcut om firesc în 
trup şi de bunăvoia Ta Te-ai răstignit. 


Grăbitu-m-am şi n-am pregetat să împlinesc poruncile Tale. 


Ascultând, Cuvinte, de al Tău Părinte, pân-la iadu-ngrozitor 'Tu Te-ai pogorât, în- 
viind tot neamul muritorilor. 


Lațurile celor răi m-au vânat, dar legea Ta n-am uitat. 


Vai, Lumina lumii! Vai, a mea Lumină! O, lisusul meu! O, Fiule prea dorit! Cu 
amar, striga Fecioara şi jelea. 


La miezul nopții m-am sculat să Te slăvesc, pentru Judecăţile Tale cele drepte. 


Pizmătăreț popor, ucigaş blestemat! Ruşinează-te măcar, înviind Hristos, de mah- 
rama şi de giulgiurile Lui. 


Părtaş Sunt cu cei ce se tem de Tine şi cu cei ce păzesc poruncile Tale. 


Vino, necurate, ucigaş ucenic, şi pricina răutăţii arată-mi-o; pentru ce-ai ajuns tu pe 
Hristos să-L vinzi ? 


De mila Ta, Doamne, e plin pământul, învaţă-mă să păzesc poruncile Tale. 


Iubitor de oameni Te prefaci, nebune, orb, nemernic, ne-mpăcat, vânzătorule; tu, ce 
mirul ai voit să-l vinzi pe bani. 


Făcut-ai bine robului Tău, după făgăduinţa Ta, Doamne. 


Cu ce preţ vândut-ai Sfântul mir cel ceresc? Sau ce vrednic de potriva lui ai primit? 
Nebunie aflaşi, prea blestemat satan! 


Invaţă-mă bună pricepere şi înțelepciunea, căci cred în poruncile Tale. 


De iubeşti săracii şi mâhnit eşti de mir ce se varsă, curăţind suflet păcătos, cum pe 
aur, pe Luminătorul, vinzi? 


Inainte de a suferi, am păcătuit, dar acum păzesc cuvântul Tău. 


O, Cuvinte, Doamne, a mea bucurie, îngroparea-Ţi de trei zile cum voi răbda ? Mi 
se rupe inima ca unei maici. 


Bun şi binefăcător eşti Doamne. Învaţă-mă legile Tale. 


Cine-mi va da apă şi izvor de lacrimi, ca să plâng pe lisus, dulcele meu Fiu ? A 
strigat Fecioara, Maica Domnului. 


Trufaşii născocesc minciuni împotriva mea, eu însă cu toată inima păzesc porun- 
cile Tale. 


O, munţi şi vâlcele, şi mulțimi de oameni, tânguiţi-vă şi plângeţi cu mine toţi şi je- 
liţi cu Maica Domnului ceresc! 


Inima lor e nesimţitoare ca seul, iar eu mă mângâi cu legea Ta. 


Când am să te mai văd, Veşnică Lumină, bucuria şi dulceaţa sufletului? A strigat 
Fecioara, tânguindu-se. 


Bine că m-ai smerit, căci m-ai învăţat să păzesc legea Ta. 
Deşi ca o piatră, tare şi tăioasă, ai primit a Te tăia; dar ne-ai izvorât râu de viaţă 
vie, Veşnice Izvor. 


Mai scumpă este gurii mele legea decât mii de comori de aur şi de argint. 


Ca dintr-o fântână, din îndoitul râu, ce din coasta Ta a curs, noi ne adăpăm şi Viaţa 
veşnică o moştenim. 


Slavă Ție, Atotputernice Doamne, slavă Ție. 


Voind Tu, Cuvinte, în mormânt Te-ai văzut; dar eşti viu şi scoli din morţi, după 
cum ai spus, cu-nvierea Ta, Mântuitorule. 


Slavă Tatălui şi Fiului şi Sfântului Duh. 


Te cântăm, Cuvinte, Doamne al tuturor, împreună şi cu Tatăl şi cu Duhul Sfânt şi- 
ngroparea Ta cea sfântă proslăvim. 


Și acum și pururea şi în vecii vecilor, Amin. 


Fericimu-Te toţi, Maica lui Dumnezeu, şi-ngroparea de trei zile noi o cinstim a 
Fiului tău şi-al nostru Dumnezeu. 


Se repetă troparul întâi: În mormânt, Viaţă, pus ai fost, Hristoase, şi s-au spăimân- 
tat Oştirile îngereşti, plecăciunea Ta cea multă proslăvind. 


Urmează Ectenia mică şi Ecfonisul: Că s-a binecuvântat numele Tău şi s-a prea 
mărit împărăția Ta, a Tatălui şi a Fiului şi a Sfântului Duh, acum şi pururea şi în 
vecii vecilor, Amin. 


Starea a doua 

Cădeşte al doilea preot, când sunt mai mulţi preoţi, la fel ca la starea întâia; sau 
singur preotul. Apoi, începe rar şi cu glas lin: 


Glasul al 5-lea: 
Mâinile Tale m-au făcut şi m-au zidit, înţelepțeşte-mă, şi voi învăţa poruncile Tale. 


Cuvine-se, dar, să cădem la Tine, Ziditorul, cela ce pe Cruce mâinile Ţi-ai întins şi- 
ai zdrobit de tot puterea celui rău. 


Cei ce se tem de Tine se bucură când mă văd, căci în făgăduinţele Tale nă- 
dăjduiesc. 


Cuvine-se, dar, să-Ți dăm slavă Atoate Ziditorul, căci din patimi Tu ne-ai scos, 
prin patima Ta, şi din stricăciune toţi ne-am izbăvit. 


Cunoscut-am, Doamne, că judecăţile Tale sunt drepte şi că după dreptate m-ai 
pedepsit. 


Soarele-a apus, iar pământul s-a clintit, Cuvinte, apunând Tu, ne-nseratul soare, 
Hristos, şi cu trupul în mormânt punându-Te. 


Fie dar mila Ta mângâierea mea, precum ai făgăduit robului Tău. 


Somn învietor în mormânt dormind, Hristoase Doamne, din cel greu somn al pă- 
catului ai sculat întreg neamul omenesc cel păcătos. 


Să vină peste mine îndurările Tale şi voi trăi, văci legea Ta este mângâierea mea. 


Una-ntre femei Te-am născut Fiu, fără de durere; dar acum sufăr dureri, prin 
patima Ta, cea Curată mult jelindu-se, zicea. 


Ruşinaţi să fie trufaşii ce fără vină mă apasă, căci învăţăturile Tale le cercetez. 


Sus văzându-Te, de Părinte nedespărțit, Doamne, iar Jos cu trupul mort, sub pă- 
mânt fiind, serafimii s-au înfricoşat acum. 


Să se întoarcă la mine cei ce se tem de Tine şi cei ce cunosc învăţăturile Tale. 


Răstignindu-Te, s-a rupt tâmpla templului prin mijloc şi şi-ascund luminătorii lu- 
mina lor, sub pământ Tu, Soare, ascunzându-Te. 


Fie inima mea fără prihană sub povaţa poruncilor Tale, ca să nu fiu rușinat. 


Cela ce cu-n semn a făcut la început pământul, azi apune sub pământ, ca un muri- 
tor; îngrozeşte-te de-aceasta, cerule! 


Sufletul mi se istoveşte în aşteptarea ajutorului Tău, dar în făgăduinţa Ta nădăj- 
duiesc mereu. 


Sub pământ apui Cela ce-ai făcut pe om cu mâna, ca pe oameni să-i înalţi din că- 
derea lor, cu puterea Ta atotputernică. 


Păienjenitu-mi-s-au ochii aşteptând făgăduinţa Ța, şi-mi zic: Când oare mă voi 
mângâia ? 


Veniţi să cântăm lui Hristos Cel mort plâns sfânt cu jale, ca femeile, ce mir au adus 
atunci, s-auzim cu ele: Bucuraţi-vă! 


Ajuns-am ca o piele pusă la fum, dar legile Tale nu le-am uitat. 


Nesecat mir eşti, Cuvinte Doamne; pentru-aceea şi femeile mir Ți-aduc, Celui viu, 
ca unui mort şi îngropat. 


Câte sunt oare zilele robului Tău când vei osândi oare pe prigonitorii mei? 


Cu-ngroparea Ta ai zdrobit de tot iadul, Hristoase, şi cu moartea Ta pe moarte ai 
omorât şi din stricăciune lumea mântuieşti. 


Spusu-mi-au călcătorii de lege bârfeli dar nu sunt ca legea Ta, Doamne. 


Râu de viaţă eşti ce din Tatăl curgi, înţelepciune, iar în groapă apunând, viaţă dă- 
ruieşti celor din adâncurile iadului. 


Toate poruncile Tale sunt adevăr. Ajută-mi. Că pe nedrept sunt prigonit! 


Ca să înnoiesc firea oamenilor cea zdrobită, Eu cu moartea Mi-am rănit trupul 
Meu, voind; deci jelind nu-ţi bate pieptul, Maica Mea. 


Puțin de nu m-au şters de pe pământ, dar poruncile tale nu le-am părăsit. 


Sub pământ apui, Cel ce eşti luceafăr al dreptăţii, şi pe morţi i-ai ridicat, ca dintr- 
un somn greu, alungând din iad tot întunericul. 


Dăruieşte-mi viaţă după mila Ta şi învăţăturile Tale voi păzi. 


Bob cu două firi: Dătătorul de viaţă, astăzi, în adânc pământ, cu lacrimi, se sea- 
mănă,; însă răsărind lumea va bucura. 


Pentru vecie, Doamne, cuvântul Tău a întărit cerurile. 


S-a temut Adam, Dumnezeu umblând în Rai atunci, iar acum s-a bucurat c-ai venit 
la iad; căci căzând atunci, acum s-a ridicat. 


Tu ai întemeiat pământul şi adevărul Tău rămâne din neam în neam. 


Maica Ta acum varsă râuri de lacrimi, Hristoase, şi-a strigat, când Te-a văzut cu 
trupu-n mormânt: Inviază, Fiule, precum ai spus! 


Din porunca Ta până azi toate se ţin, că toate sunt slugile Tale. 


Iosif Te-a ascuns, cu evlavie, în groapă nouă; şi cântări dumnezeieşti, de-ngroparea 
Ta, Ţi-a cântat, cu lacrimi împletindu-le. 


De n-ar fi fost legea Ta mângâierea mea, aş fi pierit în necazurile mele. 


Doamne, Maica Ta, pironit văzându-Te pe Cruce, de amară întristare, sufletul ei s- 
a pătruns de cuie şi de sabie. 


Niciodată nu voi uita poruncile Tale, căci prin ele îmi dai viață. 


Maica Ta, văzând adăparea Ta cu fiere, Doamne, Cel ce eşti dulceaţa lumii noastre 
întregi, faţa ei cu amare lacrimi a udat. 


Al Tău sunt eu, mântuieşte-mă, că poruncile Tale am căutat. 


Rău m-am întristat şi rărunchii mi se rup, Cuvinte, junghierea Ta nedreaptă văzân- 
du-o, zis-a Preacurata, tânguindu-se. 


Necredincioşii mă pândesc să mă piardă, iar eu cercetez învăţăturile. 


Cum am să-ţi închid ochii dulci şi-a Tale buze, Doamne, şi cum dar ca pe un mort 
Te voi îngropa? A strigat Iosif, înfiorându-se. 


La toată desăvârşirea am văzut sfârşit, numai porunca Ta sfârșit nu are. 


Jalnice cântări losif şi cu Nicodim cântă lui Hristos ce S-a-ngropat, acum, în mor- 
mânt şi cu dânşii cântă Cetele cereşti. 


Cât am iubit legea Ta, Doamne! Toată ziua ea-i gândirea mea. 


Sub pământ apui Tu, Hristoase, Soare al dreptăţii; deci şi luna, Maica Ta, care Te-a 
născut, de dureri se stinge, nevăzându-Te. 


Căci mă face mai înţelept decât vrăjmaşii mei şi niciodată nu mă părăseşte. 


Iadul s-a-ngrozit dătătorule de viaţă, Doamne, când prădată şi-a văzut bogăţia lui 
şi-nviaţi pe morţii cei legaţi din veac. 


Ajuns-am mai înţelept decât toţi învățații mei, pentru că învăţăturile Tale sunt gân- 
direa mea. 


Soare luminos după noapte străluceşte, Doamne; iar Tu, după moartea Ta, strălu- 
ceşti mai mult, înviind din groapă ca un Dumnezeu. 


Mai priceput decât cei bătrâni am ajuns, pentru că păzesc poruncile Tale. 


Ziditorule, primindu-Te în sân pământul s-a clintit de frica Ta, Preaputernice, şi pe 
morţi cutremurul 1-a deşteptat. 


De la toată calea rea am oprit picioarele mele, ca să urmez cuvintele Tale. 


O, Hristosul meu! Iosif şi Nicodim cu miruri, într-un chip deosebit, acum Te gătesc 
strigând: O, pământe-nfricoşează-te! 


De la judecăţile Tale nu m-am abătut, că Tu eşti învățătorul meu. 


Doamne, ai apus şi cu Tine-a soarelui lumină; iar făptura de cutremur cuprins-a 
fost, Făcător al tuturor vestindu-Te. 


Cât de dulci sunt cuvintele Tale pentru gâtlejul meu! Pentru gura mea ele-s mai 
dulci decât mierea. 


Piatra cea din unghiu o acoperă piatră tăiată şi pe Domnul pune-n groapă un mu- 
ritor. Infioară-te de-acuma, tu, pământ ! 


Poruncile Tale mă fac mai priceput, pentru aceea am urât toată calea cea minci- 
noasă. 


Vezi-ne aici: ucenicul cel iubit şi Maica, şi cu dulce glas răspunde-ne, Fiule! A 
strigat curata, cu amar plângând. 


Cuvântul Tău e făclie picioarelor mele şi lumină pentru cărările mele. 


Tu, ca Cel ce eşti de viață dătător, Cuvinte, pe iudei nu l-ai ucis, fiind răstignit; ba 
chiar şi pe morţii lor îi înviezi. 


Jurat-am să păzesc judecăţile Tale cele drepte şi mă voi ţine de jurământul meu. 


Nici chip ai avut, nici frumuseţe, când pătimeai, Doamne; dar mai mult ai strălucit, 
când ai înviat, şi cu sfinte raze ne-ai înfrumusețat. 


Intristat sunt peste măsură, Doamne, viază-mă după cuvântul Tău. 


Ai apus în trup, sub pământ, nestinsule Luceafăr; şi aceasta neputând vedea soare- 
le, în miazăzi €l s-a întunecat. 


Binevoieşte, Doamne a primi jertfa de bunăvoie a gurii mele şi mă învaţă judecă- 
țile Tale. 


Luna, soarele se întunecă-mpreună, Doamne, şi robi binevoitori Ţi s-au arătat şi în 
mantii negre s-au înveşmântat. 


Sufletul mi-i pururea în primejdie, dar legea Ta n-am uitat. 


Chiar de-ai şi murit, dar sutaşul Dumnezeu Te ştie; iar eu cum Te-oi pipăi, Dum- 
nezeul meu, mă cutremur, a strigat cel cu bun chip. 


Cei nelegiuiţi curse mi-au întins, dar de la poruncile Tale n-am rătăcit. 


A dormit Adam şi din coasta lui îşi scoase moarte; Tu dormind acum, Cuvinte al 
lui Dumnezeu, lumii viaţă izvorăşti din coasta Ta. 


Moştenit-am pe vecie învăţăturile Tale, că ele-s bucuria inimii mele. 


Ai dormit puţin şi-ai dat viaţă la cei morți, Hristoase, şi-nviind ai înviat pe cei 
adormiţi, ce din veacuri adormise, Bunule. 


Pus-am gând în inima mea să păzesc poruncile Tale, că aceasta aduce răsplata 
veşnică. 


De ai şi murit, dar ai dat vinul de mântuire, viţă, care izvorăşti viață tuturor; patima 
şi Crucea Ta Ţi le slăvesc. 


Născocirile omeneşti le urăsc, iar legea Ta o iubesc. 


Cum au suferit cereştile cete îndrăzneala celor ce Te-au răstignit, Dumnezeule, 
când Te văd gol, sângerat şi osândit ? 


Tu eşti adăpostul și scutul meu şi în cuvântul Tău nădăjduiesc eu. 


O, neam iudeu îndărătnic, ce-ai primit arvuna! Cunoscut-ai ridicarea Bisericii; pe- 
ntru ce dar pe Hristos L-ai osândit ? 


Depărtaţi-vă de la mine cei nelegiuiți, că voi păzi poruncile Dumnezeului meu. 


În batjocură tu îmbraci pe Împodobitorul, care cerul a-ntărit şi-a-mpodobit tot 
pământul, într-un chip prea minunat. 


Sprijineşte-mă după cuvântul Tău, ca să trăiesc, şi nu lăsa să fiu ruşinat în nădej- 
dea mea. 


Ca un pelican Te-ai rănit în coasta Ta, Cuvinte; şi-ai dat viaţă l-ai Tăi fu, care au 
murit, răspândind asupra lor izvoare vii. 


Ajută-mi şi mă voi mântui şi pururea voi lua aminte de legile Tale. 


Oarecând, Navi opri soarele, zdrobind duşmanii; iar Tu, Soare, ascunzându-Ți lu- 
mina Ta, ai zdrobit pe-al iadului stăpânitor. 


Dispreţuit-ai pe toți cei ce se depărtează de legea Ta, că nesocotirile lor sunt 
mincinoase. 


Nu te-ai despărțit de-al Părintelui sân, Milostive; chiar să fii om muritor ai binevoit 
şi în iad, Hristosul meu, Te-ai pogorât. 


Cu zgura ai măturat pe cei răi de pe pământ, de aceea am iubit învățăturile Tale. 


Tins fiind pe lemn, Cel ce spânzuri pământul pe ape, în pământ, fără suflare, acum 
pogori; care lucru nerăbdându-l, tremură. 


De frica Ta mi se încrâncenă carnea şi mă tem de judecăţile Tale. 


Vai, o, Fiul meu! Preacurata jeleşte şi zice: Că pe care-L aşteptam, ca pe-un împă- 
rat, osândit acum pe Cruce îl privesc! 


Făcut-am judecată şi dreptate, nu mă da celor ce-mi fac strâmbătate. 


Astfel mi-a vestit Gavriil, venind din cer la mine: el mi-a spus că-mpărăția Fiului 
meu este o împărăție veşnică. 


Ia sub ocrotirea Ta binele robului Tău, ca să nu mă nedreptăţească cei mândri. 


Vai, s-a împlinit a lui Simeon proorocie, că prin inima mea sabie a trecut; o, Ema- 
nuile, Cel ce eşti cu noi! 


Ochii mi se sting, așteptând mântuirea Ta şi dreptatea ce mi-ai făgăduit. 


O, iudeilor! Ruşinaţi-vă măcar de morţii înviaţi de Dătătorul vieţii lor, Cel pe care, 
pizmătăreţ, L-aţi ucis. 


Fă milă cu robul Tău după bunătatea Ta şi mă învaţă legiuirile Tale. 


S-a cutremurat şi lumina soarele şi-a stins-o, când în groapă Te-a văzut neînsu- 
flețit; nevăzuta mea lumină, Bunule! 


Robul Tău sunt eu înțelepțeşte-mă ca să pricep învăţăturile Tale. 


Cu amar plângea prea curata Maica Ta, Cuvinte, când pe Tine Te-a văzut acum în 
mormânt; ne-nceput şi negrăite Dumnezeu! 


Venit-a vremea să lucreze Domnul, că oamenii au stricat legea Ta. 


Maica Precista omorârea Ta văzând, Hristoase, cu adânc-amărăciune, Ție-Ți grăia: 
Să nu zăboveşti, Viaţă, între morţi! 


Eu însă am iubit poruncile Tale, mai mult decât aurul şi pietrele scumpe. 


Iadul cel cumplit tremura, când Te-a văzut pe Tine, veşnic soare al măririi, Hristo- 
sul meu, şi în grab-a dat din el pe cei legați. 


De aceea la învăţăturile Tale am alergat şi toată calea nedreaptă am urât. 


Ce privelişte mare şi grozav acum se vede; căci al vieţii dătător moarte-a suferit, 
voind EI să dea viaţă tuturor! 


Minunate-s învăţăturile Tale; De aceea le cercetează sufletul meu. 


Coasta i-au împuns, Mâinile Ți-au pironit, Stăpâne; şi cu rana Ta din coastă ai 
vindecat ne-nfrânarea mâinilor strămoşilor. 


Descoperirea cuvintelor Tale luminează şi dă înţelepciune celor nevinovaţi. 


Oarecând jelea toată casa pe fiul Rahilei; iar acum pe al Fecioarei, Fiu îl jelesc, 
Maica Lui şi ceata ucenicilor. 


Gura mea am deschis şi am suspinat, că de poruncile Tale sunt însetat. 


Palme şi loviri s-au dat lui Hristos peste faţă, Celui ce cu mâna Sa pe om plăsmui, 
şi-a zdrobit cu totul ale fiarei fălci. 


Glasul meu auzi-l, Doamne, cu judecata Ta mă viază. 


Toţi cei credincioşi, cu-ngroparea Ta scăpaţi de moarte, îți cinstim, Hristoase-al 
nostru, cu laude răstignirea şi-ngroparea Ta acum. 


Slavă Tatălui şi Fiului şi Sfântului Duh. 


Cel făr-de-nceput Veşnice Părinte, Fiu şi Duh Sfânt, întăreşte stăpânirea-mpăraţilor 
împotriva duşmanilor, ca un bun. 


Și acum şi pururea, şi în vecii vecilor, Amin. 


Ceea ce-ai născut, prea curată Fecioară, viaţa, potoleşte dezbinarea-n Biserică şi dă 
pace, ca o bună, tuturor. 


Se repetă troparul întâi: Cuvine-se, dar, să cădem la Tine, Ziditorul, Cela ce pe 
Cruce mâinile Ţi-ai întins şi-ai zdrobit de tot puterea celui rău. 


Urmează Ectenia mică şi Ecfonisul: Că sfânt eşti Dumnezeul nostru, Cel ce Te 
odihneşti pe scaunul măririi cel de Heruvimi, şi Ție mărire îți înălțăm, împreună şi 
Părintelui Tău Cel fără de început şi prea Sfântului şi bunului şi de viață Făcă- 
torului Tău Duh, acum şi pururea, şi în vecii vecilor, Amin. 


Starea a treia 


Cădeşte al treilea preot; sau singur preotul, dacă e numai unul. După aceea, începe 
cu glas dulce şi sfântă cuviinţă cântarea. 


Glasul al 3-lea: 
Caută spre mine şi mă miluieşte, cum cauţi spre cei ce iubesc numele Tău. 


Neamurile toate laudă-ngropării Ți-aduc, Hristoase al meu. 


Întăreşte paşii mei să urmeze cuvântul Tău şi să nu mă stăpânească nici o fără- 
delege. 


Arimateanul jalnic "Te pogoară şi-n mormânt Te-ngroapă. 
Izbăveşte-mă de clevetirea oamenilor şi voi păzi poruncile Tale. 
De mir purtătoare, mir Ţie, Hristoase, Ți-aduc cu sârguinţă. 


Fă să strălucească faţa Ta peste robul Tău şi mă învaţă legiuirile Tale. 


Vino-ntreagă fire, psalmi de îngropare lui Hristos să-l aducem. 
Râuri de apă varsă ochii mei, pentru că nu se păzeşte legea Ta. 
Pe cel viu cu miruri, ca pe-un mort, să-L ungem cu mironosiţele. 
Drept eşti Tu, Doamne, şi drepte sunt judecăţile Tale. 


Fericite Iosif ! Trupul ce dă viaţă, al lui Hristos, îngroapă. 


Învățăturile Tale sunt drepte şi întru totul prea adevărate. 


Cei hrăniţi cu mană lovesc cu piciorul în Binefăcătorul. 

Topitu-m-am de râvnire, văzând că vrăjmaşii Tăi nesocotesc învăţăturile Tale. 
Cei hrăniți cu mană, oţet şi cu fiere Ţi-aduc, Hristoase al meu. 

Cuvântul Tău e lămurit şi curat şi robul Tău l-a iubit şi l-a prețuit. 

O, ce nebunie! Pe Hristos omoară cei ce-au ucis pe profeţi. 

Mic şi neluat în seamă am fost, dar legile Tale nu le-am uitat. 

Ca rob făr-de minte, a trădat luda pe-Adâncu-nţelepciunii. 

Dreptatea Ta e dreptate ta veac şi legea Ta e adevărul curat. 

Rob ajunge-acuma vicleanul de Iuda, cel ce-a vândut pe Domnul. 
Necazuri şi nevoi de mă împresoară, poruncile Tale sunt mângâierea mea. 
Zis-a înțeleptul: Groap-adâncă este gâtlejul iudeilor. 

Dreptatea învățăturilor Tale e veşnică, dă-mi înțelepciune şi voi trăi. 

La viclenii iudei, căile lor strâmbe curse şi ciulini sunt. 


Chematu- Te-am din toată iuima mea, auzi-mă, Doamne, şi voi păzi aşezămintele 
Tale. 


Iosif şi Nicodim pe Domnul îngroapă, cu toată cuviinţa. 

Către Tine am strigat, mântuieşte-mă şi voi urma legiuirile Tale. 
Slavă Ție, Doamne, cel ce dai viaţă şi-n iad puternic pogori. 
Până nu răsar zorile Te chem, căci în cuvântul Tău nădăjduiesc. 


Maica prea curata se jelea, Cuvinte, pe Tine mort văzându-Te. 


Inainte de straja dimineții deschid ochii mei, ca să-i adâncesc în învăţăturile Tale. 


Primăvară dulce, Fiul meu prea dulce, frumuseţea unde Ţi-a apus? 


Auzi, Doamne, glasul meu, după bunătatea Ta şi după voința Ta dăruieşte-mi via- 
fă. 


Plângere pornit-a Maica prea curata, când ai murit, Cuvinte. 
Apropiatu-s-au cei ce cugeta vicleşuguri şi de la legea Ta s-au depărtat. 
Vin cu mir, să-L ungă, de mir purtătoare, pe Hristos, mirul ceresc. 
Aproape eşti Tu, Doamne, şi toate poruncile Tale sunt adevăr. 

Cu moartea pe moarte o omori Tu, Doamne, cu sfânta Ta putere. 

De la început învăţăturile Tale le-am cunoscut, că pe totdeauna le-ai întemeiat. 
Piere-amăgitorul, scapă amăgitul cu-nţelepciunea-Ți, Doamne. 

Vezi strâmtoarea mea şi mă izbăveşte, că legea Ta n-am uitat. 

Cade vânzătorul în fundul gheenei, în groapa stricăciuni. 

Ia-mi partea şi mă apără, după cuvântul Tău mă înviorează. 

Curse şi ciulini sunt căile lui luda, celui nebun şi viclean. 


Departe, este mântuirea de cei păcătoşi, că povețele Tale n-au căutat. 


Pier răstignitorii, Impărate-a-toate, dumnezeiescule Fiu. 


Multe-s îndurările Tale, Doamne, dăruieşte-mi viaţă, după îngăduinţele Tale. 
Toţi pier, împreună, în groapa pierzării, bărbaţii sângiurilor. 


Mulţi Sunt cei care mă prigonesc și mă necăjesc, dar de la învăţăturile Tale nu m- 
am abătut. 


Fiule din Tatăl, împărat a toate, cum ai primit patima? 

Văzut-am pe vânzătorii ticăloşi și m-am scârbit căci cuvintele Tale nu le păzesc. 
Maica, mieluşeaua, Mielul ei pe Cruce văzându-L, s-a tânguit. 

Vezi, cât iubesc poveţele Tale, Doamne, viază-mă după bunătatea Ta. 

Trupul ce dă viaţă Iosif îl îngroapă-mpreună cu Nicodim. 

Adevărul e temelia cuvintelor Tale şi toată hotărârea judecăților Tale e veşnică. 
Mult înlăcrimată a strigat Fecioara, rărunchii pătrunzându-şi (străpunsă de durere). 
Boierii mă prigonesc în zadar, că numai de judecăţile Tale mă tem. 


O, a mea lumină, Fiul meu prea dulce, cum Te-ai ascuns în groapă? 
Bucuratu-m-am de cuvintele Tale, ca Cel ce dă de avuţie multă. 


Nu mai plânge, Maică, pe Adam şi Eva; ca să-i slobod, Eu sufăr. 
Minciuna o urăsc şi o dispreţuiesc, iar legea Ta o iubesc. 

Fiul meu, slăvescu-Ți înalta-ndurare prin care rabzi acestea. 

De şapte ori în zi te laud, Doamne, pentru judecăţile Tale cele drepte. 
Cu oţet şi fiere Te-au adăpat, Doamne, gustarea veche s-o strici. 


Cei ce iubesc legea Ta de multă pace se vor bucura şi nimica nu-i va împiedica. 


Te-ai suit pe Cruce, Cel ce altădată umbrişi poporul sub nor. 


În ajutorul Tău, Doamne, nădăjduiesc şi poruncile Tale le îndeplinesc. 


De mir purtătoare venind la a-Ta groapă Ți-aduce-au, Doamne, miruri. 
Sufletul meu urmează învăţăturile Tale şi le iubeşte mai presus de toate. 
Scoală-Te-ndurate, şi pe noi ne scoate din a gheenei groapă! 

Păzit-am, Doamne poruncile şi legile Tale şi toate căile mele sunt înaintea Ta. 
Doamne, înviază, zice vărsând lacrimi Maica Ta ce Te-a născut. 

Rugăciunea mea, Doamne, ajunge la Tine: înţelepţeşte-mă după făgăduinţa Ta. 
Înviază-n grabă, alungând durerea curatei tale Maice! 

La Tine să străbată cererea mea şi mă izbăveşte după cuvântul Tău. 

Prinse-au fost de frică cereştile cete, când Te-au văzut mort, Doamne. 
Laudă-Ți vor roşii buzele mele, că m-ai învăţat poruncile Tale. 

lartă de greşale pe cei ce, cu frică, cinstesc a Tale patimi. 

Limba mea va vesti cuvântul Tău, că toate poruncile Tale sunt drepte. 

O, înfricoşată, străină vedere; pământul cum te-ascunde! 

Să-mi vie mâna Ta. Doamne, în ajutor că poruncile Tale am ales. 

Altădat-un Iosif Ţi-a slujit în fugă şi-acum Te-ngroapă altul. 

Dorit-am, Doamne, mântuirea Ta şi legea Ta e desfătarea mea. 

Plânge, Te jeleşte prea curata-Ţi Maică, Tu fiind mort, Cuvinte. 


Viu va fi sufletul meu și Te va lăuda şi judecăţile Tale vor ajuta mie. 


Spaimă ia pe îngeri de grozava-Ți moarte, o, Făcător a toate! 


Rătăcit-am ca o oaie pierdută; caută pe robul Tău, că poruncile Tale nu le-am 
uitat. 


Până-n zori, cu miruri Ți-au stropit mormântul cele înţelepţite. 

Caută spre mine. Doamne, şi mă mântuieşte. 

Pace în Biserici, lumii mântuire prin Învierea-Ţi dă-ne! 

Slavă Tatălui şi Fiului şi Sfântului Duh. 

O, Treime Sfântă, Tată, Fiu şi Duh Sfânt, lumea mântuieşte. 

Și acum şi pururea, şi în vecii vecilor, Amin. 

Robilor tăi, Maică, dă-le ca să vadă-nvierea (scularea) Fiului tău. 

Se repetă troparul întâi: Neamurile toate laudă-ngropării Ţi-aduc, Hristoase al meu. 


Și îndată cântăm: 
Binecuvântările Invierii 


compunerea lui Petru Lampadarie 
Glasul al 5-lea: Bine eşti cuvântat, Doamne, învaţă-ne pe noi îndreptările Tale. 
Soborul îngeresc s-a mirat văzându-Te între cei morţi socotit fiind şi puterea mor- 
ţii, Mântuitorule, stricând şi împreună cu Tine pe Adam sculând şi din iad pe toţi 


slobozindu-i. 


Bine eşti cuvântat, Doamne, învaţă-ne pe noi îndreptările Tale. 


Pentru ce miruri, prin milostivire, cu lacrimi o, uceniţe amestecați ? Ingerul cel ce a 
strălucit în mormânt, a zis mironosiţelor: Vedeţi voi groapa şi înţelegeţi, că Mân- 
tuitorul a înviat din mormânt. 


Bine eşti cuvântat, Doamne, învaţă-ne pe noi îndreptările Tale. 


Foarte de dimineaţă mironosiţele femei au alergat la groapa Ta, tânguindu-se; ci 
înaintea lor a stătut îngerul şi a zis: Vremea tânguirii (plângerii) a încetat, nu mai 
plângeţi, ci apostolilor spuneţi învierea. 

Bine eşti cuvântat, Doamne, învaţă-ne pe noi îndreptările Tale. 

Mironosiţele femei, cu miruri venind la groapa Ta, Mântuitorule, au plâns; iar în- 
gerul către dânsele a grăit zicând: Pentru ce cu cei morţi pe Cel viu socotiți? Căci 
ca un Dumnezeu a înviat din mormânt. 


Slavă Tatălui şi Fiului şi Sfântului Duh, a Treimii 


Închinămu-ne Tatălui şi Fiului şi Sfântului Duh, Sfintei Treimi într-o fiinţă cu se- 
rafimii strigând: Sfânt, sfânt, sfânt eşti Doamne. 


Şi acum şi pururea şi în vecii vecilor. Amin (a Născătoarei de Dumnezeu) 


Pe Dătătorul de viaţă născându-L, Fecioară, de păcat pe Adam l-ai mântuit şi bu- 
curia Evei în locul întristării ai dăruit; şi pe cei căzuţi din viaţă i-a îndreptat la 
aceeaşi, Cel ce S-a întrupat din Tine, Dumnezeu şi om. 


Aliluia! (de trei ori) 


Ectenia cea mică şi acest Ecfonis: Că Tu eşti împăratul păcu, Hristoase Dumnezeul 
nostru, şi Ție slavă înălțăm, împreună şi Părintelui Tău Celui fără de început şi 
prea Sfântului şi bunului şi de viaţă făcătorului Tău Duh, acum şi pururea şi în ve- 
cil vecilor. 


Apoi cântăm Sedelna zilei, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Cu giulgiu curat şi cu miresme dumnezeieşti a uns prea curat trupul Tău Iosif, 
cerându-l la Pilat, şi l-a pus în mormânt nou. Pentru aceasta, mânecând mironosi- 
ţele femei, au strigat: Arată nouă, precum ai zis mai înainte, Hristoase, învierea Ta. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Altă Sedelnă, glas şi podobie aceleaşi: 


Spăimântatu-s-au Cetele îngerilor, văzând pe Cela ce şade în sânurile Tatălui, cum 
S-a pus în mormânt ca un mort, Cel nemuritor; pe care-L înconjoară Cetele înge- 
reşti şi-L slăvesc împreună cu morţii cei din iad, ca pe un Făcător şi Domn. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul sâmbetei celei mari 


Irmosul de două ori, iar troparele pe 12 şi iarăşi Irmosul, în amândouă stranele, 
împreună. 


Acest Canon de la Cântarea întâia până la a 6-a este facerea lui Marco monahul, 
episcopul Idruntului. Irmoasele sunt facerea unei femei ce o chema Casia. Iar de la 
a 6-a cântare până la sfârşit, facerea lui Chir Cosma. 


Cântarea 1-a, glasul al 6-lea 
Irmos: Pe cel ce a acoperit cu valul mării oarecând pe gonaciul tiran, sub pământ 
L-au ascuns feciorii celor mântuiţi. lar noi, ca fecioarele, să cântăm Domnului; căci 


cu slavă S-a prea slăvit. 


Pripeala: S/avă Ție, Dumnezeul nostru, slavă Ţie. 


Doamne, Dumnezeul meu cântare de petrecere şi laudă de îngropare voi cânta ie, 
celui ce mi-ai deschis intrările vieţii cu îngroparea Ta şi moartea şi iadul cu moa- 
rtea ai omorât. 


Pripeala: S/avă Ție, Dumnezeul nostru, slavă Ţie. 

Sus pe scaun şi jos în mormânt, cunoscându-Te cele mai presus de lume şi cele de 
sub pământ, Mântuitorul meu, s-au cutremurat de moartea Ta; că mai presus de 
gând Te-ai văzut mort, începătorule al vieţii. 

Pripeala: S/avă Ție, Dumnezeul nostru, slavă Ţie. 

Ca să umpli toate de slava Ta, Te-ai pogorât în cele de desubtul pământului; că nu 
s-a ascuns de Tine statul meu (firea mea) cel din Adam şi îngropându-Te m-ai 
înnoit pe mine cel stricat, lubitorule de oameni. 

Cântarea a 3-a 

Irmos: Pe Tine, Cela ce ai spânzurat pe ape tot pământul fără ţinere, văzându-Te 
făptura spânzurat în locul căpăţânii, cu multă spaimă s-a cuprins, strigând: Nu este 
sfânt, fără numai Tu, Doamne. 

Pripeala: S/avă Ție, Dumnezeul nostru, slavă Ţie. 

Închipuirile îngropării Tale le-ai arătat, înmulţind vedeniile; iar acum cele ascunse 
ale Tale, văzute le-ai făcut cu dumnezeiască bărbăţie şi celor din iad, Stăpâne, care 


strigă: Nu este sfânt, fără numai Tu, Doamne. 


Pripeala: S/avă Ție, Dumnezeul nostru, slavă Ţie. 


Întinsu-Ţi-ai palmele şi ai împreunat cele depărtate de demult iar cu înfășurarea 
giulgiului, Mântuitorule, şi cu mormântul ai dezlegat pe cei legaţi, care strigau: Nu 
este sfânt, fără numai Tu, Doamne. 


Pripeala: S/avă Ție, Dumnezeul nostru, slavă Ţie. 


In mormânt şi sub peceţi Te-ai cuprins, Nemuritorule, de bunăvoie; că puterea Ta 
Ţi-ai arătat prin fapte, cu dumnezeiasca lucrare, celor ce cântă: Nu este sfânt, fără 
numai Tu, Doamne, lubitorule de oameni. 


(Ectenia...) 

Sedelnă, glasul 1, însăşi podobia: Mormântul Tău, Mântuitorule, ostaşii străjuin- 
du-l, morţi s-au făcut de strălucirea îngerului ce s-a arătat, carele a vestit femeilor 
învierea. Pe Tine Te mărim, pierzătorul stricăciunii, la Tine cădem, cela ce ai în- 


viat din mormânt, la unul Dumnezeul nostru. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, tot aceasta 


Cântarea a 4-a 

Irmos: Smerenia Ta cea dumnezeiască pe Cruce, mai înainte văzându-o Avacum, 
spăimântându-se a strigat: Tu ai tăiat tăria celor puternici, Bunule, unindu-Te cu 
cei din iad, ca un Atotputernic. 

Pripeala: S/avă Ție, Dumnezeul nostru, slavă Ţie. 

Astăzi ai sfințit ziua a şaptea, pe care o ai binecuvântat întâi cu încetarea lucrurilor; 
că toate le prefaci şi le înnoieşti odihnindu-Te, Mântuitorul meu şi iarăşi, zidindu- 
ne. 


Pripeala: S/avă Ție, Dumnezeul nostru, slavă Ţie. 


Biruind Tu cu puterea Dumnezeirii, sufletul Tău de la trup s-a despărțit; că a rupt 
amândouă legăturile: a morţii şi a iadului, cu puterea Ta, Cuvântule. 


Pripeala: S/avă Ție, Dumnezeul nostru, slavă Ţie. 


Iadul întâmpinându-Te, Cuvinte, s-a amărât, văzându-Te om îndumnezeit rănit de 
bătăi şi Atotputernic; şi de înfricoşatul Tău chip a rămas fără de glas. 


Cântarea a 5-a 


Irmos: Lumina cea neînserată a dumnezeieştii arătării Tale, Hristoase, care s-a fă- 
cut spre noi, pentru milostivirea Ta, Isaia văzându-o, de noapte mânecând a stri- 
gat: învia-vor morţii şi cei din mormânturi se vor scula şi toţi cei de pe pământ se 
vor bucura. 


Pripeala: S/avă Ție, Dumnezeul nostru, slavă Ţie. 


Innoieşti pe pământeni, Ziditorule, făcându-Te pământean; şi giulgiul şi mormân- 
tul arată taina ceea ce este întru Tine, Cuvinte; că sfetnicul cel cuvios, însemnează 
sfatul celui ce Te-a născut, carele m-a înnoit întru Tine cu mare cuviință. 


Pripeala: S/avă Ție, Dumnezeul nostru, slavă Ţie. 


Prin moarte ai prefăcut omorârea, prin îngropare stricăciunea; că nestricăcios ai fă- 
cut trupul pe carele l-ai luat, cu dumnezeiasca cuviinţă făcându-l nemuritor; că tru- 
pul Tău, Stăpâne, n-a văzut stricăciune; nici sufletul Tău n-a rămas în iad, carele 
este lucru străin. 


Pripeala: S/avă Ție, Dumnezeul nostru, slavă Ţie. 

leşind, Ziditorul meu, din ceea ce nu ştie de bărbat şi Impungându-Te cu sulița în 
coastă, dintru aceea ai făcut înnoire Evei, făcându-Te Adam, adormind mai presus 
de fire cu somn făcător de viaţă şi ridicând viaţa din somn şi din stricăciune, ca un 


Atotputernic. 


Cântarea a 6-a 


Irmos: Prins a fost, dar nu s-a ţinut în pântecele chitului Iona; că al Tău chip pur- 
tând, al Celui ce ai pătimit şi îngropării Te-ai dat, ca dintr-o cămară din fiară a ieşit 
şi a strigat străjerilor: Cei ce păziţi cele deşarte şi mincinoase, mila voastră o aţi pă- 
răsit. 


Pripeala: S/avă Ție, Dumnezeul nostru, slavă Ţie. 


Omorâtu-Te-ai, dar nu Te-ai despărțit, Cuvinte, de trupul pe carele ai luat; că de s- 
a şi stricat Biserica Ta în vremea patimii, ci şi aşa un ipostas era al Dumnezeirii şi 
al trupului Tău; că întru amândouă unul eşti, Fiul şi Cuvântul lui Dumnezeu, Dum- 
nezeu şi om. 


Pripeala: S/avă Ție, Dumnezeul nostru, slavă Ţie. 

Greşala lui Adam a fost ucigătoare de om, iar nu ucigătoare de Dumnezeu. Că de a 
şi pătimit firea trupului Tău celui de ţărână, Dumnezeirea a rămas fără patimă; că 
stricăciunea cea din Tine o ai prefăcut întru nestricăciune şi dintru înviere ai arătat 


izvorul vieţii celei nestricăcioase. 


Pripeala: S/avă Ție, Dumnezeul nostru, slavă Ţie. 


Împărăţit-a iadul peste neamul omenesc, dar n-a rămas în veac; că Tu, Puternice, 
punându-Te în groapă, cu palma cea începătoare de viaţă ai rupt încuietorile mor- 
ți; şi ai propovăduit, celor ce dormeau acolo din veac, izbăvirea cea nemincinoasă, 
făcându-Te, Mântuitorule, întâi sculat din morţi. 


Condac, glasul al 6-lea: Cel ce a încuiat adâncul, S-a văzut mort şi cu smirnă şi cu 
giulgiu înfăşurându-se, în mormânt s-a pus ca un mort. Cel fără de moarte, şi fe- 
meile au venit să-L ungă cu mir, plângând cu amar şi strigând: Aceasta este Sâm- 
băta cea prea binecuvântată, întru care Hristos adormind, va învia a treia zi. 


Icos: Cel ce cuprinde toate, S-a înălţat pe Cruce şi Se tânguieşte toată zidirea, vă- 
zându-L spânzurând gol pe lemn; soarele şi-a ascuns razele şi stelele şi-au tăinuit 
lumina şi pământul cu multă frică s-a clintit, marea a fugit şi pietrele s-au despicat 
şi mormânturi multe s-au deschis şi trupurile sfinților bărbaţi s-au sculat; iadul jos 
a suspinat şi iudeii s-au sfătuit să hulească învierea lui Hristos. lar femeile au stri- 
gat: Aceasta este Sâmbăta cea prea binecuvântată, întru care Hristos, adormind, va 
învia a treia zi. 
Sinaxar în sfânta şi marea zi sâmbătă 


Sinaxarul din Minei, apoi acesta. 


In sfânta şi marea sâmbătă, prăznuim îngroparea dumnezeiască și trupească a Mân- 
tuitorului nostru lisus Hristos şi pogorâtea în iad, prin care neamul nostru fiind 
chemat din stricăciune a fost mutat spre Viaţa veşnică. 


Stih: Ostaşi, degeaba mai păziți mormântul, 
Căci pe Cel ce-i viaţa nu-L ţine pământul! 


Cele patruzeci de zile ale postului mare întrec pe celelalte zile; iar mai mare decât 
acestea este săptămâna cea mare; şi iarăşi mai mare decât săptămâna mare este 
această sfântă şi mare sâmbătă. 


Se numeşte săptămâna mare nu pentru că zilele ei ar fi mai mari sau ar avea mai 
multe ceasuri, ci pentru că în ea s-au săvârşit, şi mai cu seamă azi, minunile mari şi 
mai presus de fire şi faptele neobişnuite ale Mântuitorului nostru. 


Căci după cum la întâia facere a lumii, Dumnezeu, săvârşind toate lucrurile, şi în 
urmă în ziua a şasea a creat pe om, făptura cea mai de seamă, iar în ziua a şaptea s- 
a odihnit de toate lucrurile lui şi a sfinţit ziua, numindu-o sâmbătă, care se tâl- 
cuieşte odihnă, tot aşa şi la facerea lumii celei spirituale, săvârşind toate în chipul 


cel mai bun, în ziua a şasea a creat din nou pe omul stricat şi înnoindu-l iarăşi prin 
Crucea cea de viaţă purtătoare s-a odihnit încă odată cu o odihnă desăvârşită, de 
toate lucrurile lui, dormind un somn dătător de viaţă şi mântuitor. 


Cuvântul lui Dumnezeu a stat cu trupul în mormânt, iar cu sufletul lui curat şi 
dumnezeiesc se pogoară şi în iad. Sufletul a fost despărțit prin moarte de trup şi l-a 
dat în mâinile Tatălui. Tot Tatălui i-a dat şi propriul său sânge, fără să-i fie cerut, 
iar sângele lui a fost preţ de răscumpărare pentru noi. 


Sufletul Domnului n-a fost ţinut în iad ca sufletele celorlalți sfinţi. Cum putea oare 
să fie ţinut odată ce n-avea asupra lui, ca ceilalți drepţi, nimic din blestemul 
strămoşesc ? Dar nici duşmanul nostru, diavolul, n-a luat sângele prin care am fost 
răscumpăraţi, cu toate că noi eram în stăpânirea lui. Cum putea oare să ia sângele 
lui din altă parte decât de la Dumnezeu? Dar oare tâlharul de diavol putea să-l ia 
chiar pe Dumnezeu ? 


Domnul nostru lisus Hristos a locuit trupeşte în mormânt şi cu Dumnezeirea, care 
era strâns unită cu trupul. A fost împreună cu tâlharul în Rai; a fost şi în iad, după 
cum s-a spus, împreună cu sufletul lui îndumnezeit. Într-un chip mai presus de fire 
ca Dumnezeu nescris împrejur era cu Tatăl, împărăţind împreună cu Duhul. Era 
pretutindeni; Dumnezeirea n-a suferit nimic în mormânt, după cum n-a suferit 
nimic pe Cruce. Trupul Domnului a suferit şi stricăciune, adică despărțirea sufle- 
tului de trup, dar nicidecum stricăciune în înţelesul unei putreziri a trupului şi o 
nimicire desăvârşită a mădularelor. 


Iar Iosif, pogorând de pe Cruce, Sfântul trup al Domnului l-a înmormântat într-un 
mormânt nou, punând o piatră foarte mare la intrarea mormântului. 


In adevăr, iudeii s-au dus vineri la Pilat şi i-au spus: Domnule, ne-am adus aminte, 
că înşelătorul acela a spus pe când trăia, că după trei zile se va scula. Ni se pare că 
este bine ca prin puterea ta să porunceşti să se întărească mormântul cu ostaşi. 


Dacă este un înşelător, pentru ce, iudeilor, i-aţi ascultat cu râvnă cuvintele lui pe 
când trăia ? Dar când a spus Hristos: Mă voi scula ? Poate că evreii au scos asta din 
pilda cu lona. Negreşit ei sunt fără de judecată când cer să fie întărit mormântul ca 
să nu se fure cumva trupul. O, cât sunt de lipsiţi de judecată! Nu ştiau că ceea ce 
făceau în sprijinul lor o făceau împotriva lor ! 


Pilat a dat poruncă şi ei împreună cu o ceată de ostaşi au întărit mormântul şi l-au 
şi pecetluit. Şi s-a făcut asta pentru a nu se pune la îndoială învierea Domnului, 
odată ce era străină şi paza şi pecetea. 


Dar deodată iadul se strânge şi este cuprins de amețeli când simte puterea mai tare 
a Domnului; și după puţină vreme a dat afară, din pricina înghițirii nedrepte a lui 
Hristos, piatra cea tare şi din capul unghiului, şi pe cei ce îi mâncase şi-i ţinea din 
veac în pântece. 


Cu pogorârea Ta nespusă, Hristoase, Dumnezeul nostru, miluieşte-ne pe noi, 
Amin. 


Cântarea a 7-a 
Irmos: Negrăită minune! Cela ce a izbăvit în cuptor pe cuvioşii tineri din văpaie, 
în mormânt Se pune mort fără suflare, spre mântuirea noastră a celor ce cântăm: 


Mântuitorule, Dumnezeule, bine eşti cuvântat. 


Pripeala: S/avă Ție, Dumnezeul nostru, slavă Ţie. 


Rănitu-s-a iadul, primind în inima sa pe Cel ce S-a rănit în coastă cu sulița şi a sus- 
pinat topindu-Se de focul cel dumnezeiesc, spre mântuirea noastră a celor ce cân- 
tăm: Mântuitorule, Dumnezeule, bine eşti cuvântat. 


Pripeala: S/avă Ție, Dumnezeul nostru, slavă Ţie. 

Bogat este mormântul, că primind în sine pe Făcătorul ca pe un adormit, s-a arătat 
dumnezeiască vistierie de viaţă, spre mântuirea noastră a celor ce cântăm: Mân- 
tuitorule, Dumnezeule, bine ești cuvântat. 

Pripeala: S/avă Ție, Dumnezeul nostru, slavă Ţie. 

După obiceiul morţilor, punerea în mormânt a primit viaţa tuturor şi L-a arătat pe 
EI izvor învierii, spre mântuirea noastră a celor ce cântăm: Mântuitorule, Dumne- 


zeule, bine eşti cuvântat. 


Pripeala: S/avă Ție, Dumnezeul nostru, slavă Ţie. 


Una era Dumnezeirea lui Hristos în iad şi în mormânt şi în Eden nedespărțită, 
împreună cu Tatăl şi cu Duhul, spre mântuirea noastră a celor ce cântăm: Mântui- 
torule, Dumnezeule, bine eşti cuvântat. 


Cântarea a 8-a 


Irmos: Spăimântează-te, înfricoşându-te cerule, şi să se clătească temeliile pă- 
mântului. Că iată, Se socoteşte între cei morţi, Cela ce locuieşte întru înălțime, şi în 
mormânt mic ca un străin se primeşte. Pe carele tineri bine-L-cuvântaţi, preoți lău- 
daţi-L, popoare prea înălţaţi-L întru toţi vecii. 


Pripeala: S/avă Ție, Dumnezeul nostru, slavă Ţie. 

Stricatu-s-a locaşul cel prea curat, dar împreună a ridicat cortul cel căzut, că al doi- 
lea Adam, Cel ce locuieşte întru înălțime S-a pogorât la Adam cel dintâi, până la 
cămările iadului. Pe carele tineri bine-L-cuvântaţi, preoți lăudaţi-L, popoare prea 


înălţaţi-L întru toţi vecii. 


Pripeala: S/avă Ție, Dumnezeul nostru, slavă Ţie. 


Încetat-a îndrăzneala ucenicilor, iar Iosif cel din Arimatea s-a arătat inimos, că vă- 
zând mort şi gol pe Dumnezeul cel peste toate, L-a cerut şi L-a îngropat, strigând: 
Tineri bine-L-cuvântaţi, preoţi lăudaţi-L, popoare prea înălțaţi-L întru toţi vecii. 


Pripeala: S/avă Ție, Dumnezeul nostru, slavă Ţie. 


O, minune nouă! O, bunătate! O, nespusă răbdare ! Că de bunăvoie Se pecetluieşte 
sub pământ, Cel ce locuieşte întru înălțime şi Se huleşte Dumnezeu ca un înşelător. 
Pe carele tineri bine-L-cuvântaţi, preoţi lăudaţi-L, popoare prea înălţaţi-L întru toți 
Vecil. 


Irmos: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Spăimântează-te, înfricoşându-te cerule, şi să se clătească temeliile pământului. Că 
iată, Se socoteşte între cei morţi, Cela ce locuieşte întru înălțime, şi în mormânt 
mic ca un străin se primeşte. Pe carele tineri bine-I -cuvântaţi, preoţi lăudaţi-L, po- 
poare prea înălţaţi-L întru toţi vecii. 


La Cântarea a 9-a, Ceea ce eşti mai cinstită... nu cântăm. 

Cântarea a 9-a 

Irmos: Nu te tângui pentru Mine, Maică, văzându-Mă în groapă pe Mine, fiul tău, 
pe carele M-ai zămislit în pântece fără sămânță; că Mă voi scula şi Mă voi prea 
slăvi şi voi înălța întru slavă ca un Dumnezeu, pe cei ce cu credinţă şi cu dragoste 
pe tine neîncetat te slăvesc. 

Pripeala: S/avă Ție, Dumnezeul nostru, slavă Ţie. 

Intru străină naşterea Ta scăpând de dureri, mai presus de fire, m-am fericit, Fiul 
meu Cel fără de început; iar acum, Dumnezeul meu, văzându-Te mort fără suflare, 
mă sfărâm cumplit cu sabia întristării. Ci Te scoală, ca să mă slăvesc. 

Pripeala: S/avă Ție, Dumnezeul nostru, slavă Ţie. 

Mă acoperă pământul voind Eu, dar se înfricoşează portarii iadului văzându-Mă, 
Maică, îmbrăcat cu haina sângerată a izbândirii; că ucigând, ca un Dumnezeu, pe 


vrăjmaşi cu Crucea, iarăşi voi învia şi te voi slăvi. 


Pripeala: S/avă Ție, Dumnezeul nostru, slavă Ţie. 


Să se bucure făptura, să se veselească toţi pământenii, că vrăjmaşul, iadul, s-a pră- 
dat; femeile cu miruri să iasă întru întâmpinare, că izbăvesc pe Adam şi pe Eva cu 
tot neamul, şi a treia zi voi învia. 


(Ectenia...) 


Luminânda nu cântăm, ci numai: Sfânt este Domnul, Dumnezeul nostru. (de trei 
ori) 


La Laude 
Toată făptura să laude pe Domnul... 
Punem patru Stihiri și cântăm, pe glasul al 2-lea singur glasul: 


Astăzi cuprinde mormântul pe Cel ce cuprinde făptura cu palma; acoperă piatra pe 
Cel ce acoperă cerurile cu bunătatea; doarme viaţa şi iadul se cutremură şi Adam 


din legături se dezleagă. Slavă rânduielii Tale, prin care săvârşind toate, ne-ai dă- 
ruit nouă odihnă veşnică, prin sfântă învierea Ta cea din morţi. 


Ce este această vedere ce se vede ? Ce este această Sâmbătă ? Împăratul veacurilor 
săvârşind rânduiala cea prin patimă, Se odihneşte în mormânt, dându-ne nouă odi- 
hnă. Acestuia să strigăm: Scoală-Te, Dumnezeule, judecă pământul, că Tu împă- 
răţeşti în veci, Cel ce ai nemăsurată mare milă. 


Veniţi să vedem viaţa noastră zăcând în mormânt, ca să învieze pe cei ce zac în 
mormânturi. Veniţi astăzi, ca văzând adormit pe Cel din Iuda, să-l strigăm ca proo- 
rocul, zicând: Culcându-Te ai adormit ca un leu, cine Te va deştepta pe Tine, împă- 
rate? Ci Te scoală ca un însuţi puternic, cel ce Te-ai dat pentru noi de bunăvoie, 
Doamne, slavă Ţie. 


Glasul al 6-lea: Cerşit-a (Cerut-a) Iosif trupul lui lisus şi L-a pus pe el în mormânt 
nou al Său; că era să iasă EI din groapă, ca dintr-o cămară. Cel ce ai sfărâmat 
puterea morţii şi ai deschis oamenilor uşile Raiului, Doamne, slavă Ţie. 


Slavă Tatălui şi Fiului şi Sfântului Duh, glasul al 6-lea 


Ziua de astăzi mai înainte o a închipuit cu taină marele Moise, zicând: Şi a bine- 
cuvântat Dumnezeu ziua a şaptea, că aceasta este Sâmbăta cea binecuvântată; 
aceasta este ziua odihnei, întru care S-a odihnit de toate lucrurile Sale, unul născut, 
Fiul lui Dumnezeu, prin rânduiala morţii după trup odihnindu-Se. Şi la ceea ce era 
iarăşi întorcându-Se prin înviere, ne-a dăruit nouă viaţa veşnică, ca un bun şi lubi- 
tor de oameni. 


Și acum şi pururea şi în vecii vecilor. Amin (a Născătoarei de Dumnezeu), glasul 
al 2-lea 


Prea binecuvântată eşti, Născătoare de Dumnezeu fecioară, că prin Cel ce S-a în- 
trupat din tine, iadul s-a robit, Adam s-a chemat, blestemul s-a nimicit, Eva s-a 
lberat, moartea s-a omorât şi noi am înviat. Pentru aceasta sântând, strigăm: Bine- 
cuvântat eşti, Hristoase Dumnezeule, cel ce bine ai voit aşa, slavă Ţie. 


Şi Doxologia mare 


[In vremea Doxologiei, preotul intră în Sfântul altar şi se îmbracă în toate odăj- 
diile; iar când sunt mai mulți preoți şi diaconi, se îmbracă în toate odăjdiile numiţi 
preotul întâi stătător, adică protosul sau proestosul, și diaconii, ceilalți având nu- 


mai epitrahile şi sfite. leşind şi așezându-se în jurul Epitafului, aşteaptă sfârşitul 
Doxologiei. La primul Sfinte Dumnezeule..., preotul sau întâi stătătorul cădeşte 
Sfântul Epitaf de 3 ori, în chipul Crucii; iar la al treilea Sfinte Dumnezeule... ridi- 
când preoții sau epitropii Bisericii Epitaful, încep ocolirea Bisericii, cu felinare, 
prapore şi lumini. 


Mergi la cer şi Te aşează lângă Tatăl Creator, Tu ce laşi în lume pace, lisuse 
Salvator! 


Mergi la cer şi Te aşează lângă Tatăl Creator. Tu ce laşi în lume pace, lisuse 
Salvator! 


După aceasta, preotul și purtătorii Epitafului intră în Biserică şi ajungând în faţa 
uşilor împărăteşti, preotul sau cel mai mare între preoți zice: Să luăm aminte! Pa- 
ce tuturor! Inţelepciune! ] 


Şi intră în altar prin uşile Împărăteşti. Aşează, Epitaful pe Sfânta Masă şi cântă, o 
dată, troparul: Iosif cel cu bun chip de pe lemn luând prea curat trupul Tău, cu 
giulgiu curat înfăşurându-l şi cu miresme, în mormânt nou îngropându-l, l-a pus. 


Apoi, îndată troparul proorociei, glasul al 2-lea: Cela ce ţii marginile lumii ai pri- 
mit a Te cuprinde în mormânt mic, Hristoase, ca să mântuieşti firea omenească de 
căderea cea din iad; şi făcându-ne nemuritori, să ne înviezi pe noi, ca un Dumne- 
zeu fără de moarte. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin, tot acesta 


Apoi Prochimen, glasul al 4-lea: Scoală-Te, Doamne, ajută nouă şi ne mântuieşte 
pe noi pentru numele Tău. 


Stih: Dumnezeule, cu urechile noastre am auzit şi părinţii noştri ne-au spus nouă. 


Din proorocia lui lezechiil, citire: 
Cap. 37, Vers. 1-4. 
Fost-a mâna Domnului peste mine şi m-a dus Domnul cu duhul şi m-a pus în mij- 
locul unui câmp plin de oase omeneşti, şi m-a purtat împrejurul lor; dar iată oasele 
acestea erau foarte multe pe faţa pământului şi foarte uscate. Şi mi-a zis Domnul: 
Fiul omului, mai învia-vor oare oasele acestea ? Iar eu am zis: Doamne Dumne- 
zeule, numai tu ştii aceasta. Domnul însă mi-a zis: Proroceşte asupra oaselor ace- 


stora şi le zi: Oase uscate, ascultați cuvântul Domnului! Aşa grăieşte Domnul 
Dumnezeu oaselor acestora: lată eu voi face să intre în voi duh şi veţi învia. Voi 
pune pe voi vine şi carne va creşte pe voi; vă voi acoperi cu piele, voi face să intre 
în voi duh şi veţi învia şi veţi cunoaşte că eu sunt Domnul. Proorocit-am deci cum 
mi se poruncise. Şi când am proorocit, iată s-a făcut un sunet şi o mişcare și oasele 
au început să se apropie fiecare os la încheietura sa. Şi am privit eu şi iată erau pe 
ele vine, şi carne crescuse şi piele le acoperea pe deasupra, iar duh nu era într- 
însele. Atunci mi-a zis Domnul: Fiul omului, prooroceşte duhului, prooroceşte şi zi 
duhului: Aşa grăieşte Domnul Dumnezeu: Duhule, vino din cele patru vânturi şi 
suflă peste morţii aceştia şi vor învia! Deci am proorocit eu, cum mi se poruncise şi 
a intrat într-înşii duhul şi au înviat şi mulţime multă foarte de oameni au stătut pe 
picioarele lor. Şi mi-a zis iarăşi Domnul: Fiul omului, oasele acestea sunt toată 
casa lui Israil. lată ei zic: S-au uscat oasele noastre şi nădejdea noastră a pierit; 
suntem smulşi din rădăcină. De aceea prooroceşte şi le zi: Aşa grăieşte Domnul 
Dumnezeu: lată, eu voi deschide mormintele voastre şi vă voi scoate pe voi, 
poporul meu, din mormintele voastre şi vă voi duce în ţara lui Israil. Astfel veţi 
cunoaşte că eu sunt Domnul, când voi deschide mormintele voastre şi vă voi scoate 
pe voi, poporul meu, din mormintele voastre. Şi voi pune la voi duhul meu şi veţi 
învia ŞI vă voi aşeza în ţara voastră, şi veţi cunoaşte că eu, Domnul, am zis aceasta 
şi am făcut, zice Domnul. 


Prochimen, glasul al 7-lea: Scoală-Te, Doamne Dumnezeul meu. Inalţă-se mâna 
Ta; nu uita pe săracii Tăi până în sfârşit. 


Stih: Mărturisi-mă-voi Ţie, Doamne, cu toată inima mea spune-voi toate minunile 
Tale. 


Apoi Apostolul: 
Din cartea întâia cea către Corinteni, a Sfântului apostol Pavel, citire: 


Corinteni, Cap. 5, Vers. 6-8; 
Galateni, Cap. 3, Vers. 13-14. 


Fraţilor, nu vă lăudaţi bine. Nu ştiţi oare că puţin aluat dospeşte toată frământătura? 
Curăţiţi-vă dar de aluatul cel vechi, ca să fiți frământătură nouă, ca şi cum aţi fi fă- 
ră dospitură, căci Paştile nostru, Hristos, S-a junghiat pentru noi. De aceea să prăz- 
nuim nu cu aluatul cel vechi, nici cu aluatul năravului şi al vicleşugului, ci cu azi- 
mile curăţiei şi ale adevărului. 


Hristos ne-a răscumpărat din blestemul legii, făcându-Se blestem pentru noi, căci 
scris este: blestemat e tot cel spânzurat pe lemn, pentru ca binecuvântarea dată lui 
Avraam să se reverse prin lisus Hristos asupra păgânilor şi aşa noi să primim prin 
credinţă Duhul, care ni se făgăduise. 


6. Semeţia voastră nu e bună. Oare nu ştiţi că puţin aluat dospeşte toată fră- 
mântătura? 

7. Curăţiţi aluatul cel vechi, ca să fiţi frământătură nouă, precum şi sunteţi fără 
aluat; căci Paştile nostru Hristos S-a jertfit pentru noi. 

8. De aceea să prăznuim nu cu aluatul cel vechi, nici cu aluatul răutăţii şi al 
vicleşugului, ci cu azimele curăţiei şi ale adevărului. 


13. Hristos ne-a răscumpărat din blestemul Legii, făcându-Se pentru noi ble- 
Stem; pentru că scris este: "Blestemat este tot cel spânzurat pe lemn”. 

14. Ca, prin Hristos lisus, să vină la neamuri binecuvântarea lui Avraam, ca să 
primim, prin credinţă, făgăduinţa Duhului. 


Aliluia, glasul al 5-lea: Să se scoale Dumnezeu şi să se risipească vrăjmaşii Lui. 


Stih: Precum se stinge fumul, să se stingă; cum se topeşte ceara de faţa focului, 
Stih: Aşa să piară păcătoşii de la faţa lui Dumnezeu. 


Evanghelia de la Matei: Iar a doua zi, care vine după Vineri..., Sfârşitul: ... Pece- 
tluind piatra împreună cu custodia. 


62. lar a doua zi, care este după vineri, s-au adunat arhiereii şi fariseii la Pilat, 
63. Zicând: Doamne, ne-am adus aminte că amăgitorul Acela a spus, fiind încă 
în viaţă: După trei zile Mă voi scula. 

64. Deci, porunceşte ca mormântul Să fie păzit până a treia zi, ca nu cumva uce- 
nicii Lui Să vină şi să-L fure şi să spună poporului: S-a sculat din morţi. Și va fi 
rătăcirea de pe urmă mai rea decât cea dintâi. 

65. Pilat le-a zis: Aveţi strajă; mergeţi şi întăriți cum Ştiţi. 

66. lar ei, ducându-se, au întărit mormântul cu strajă, pecetluind piatra. 


Apoi Ectenuile: Să zicem toţi din tot sufletul..., Să plinim rugăciunile noastre cele 
de dimineaţă Domnului..., Și celelalte. Şi se face Apolis. 


